ལྷའི་བོན་ཀུན་ལ་ཕན་ཞིང་བདེ་བའི་དཀྱིལ་འཁོར་གྱི་མཆོད་པ་
བཞུགས་སོ། །
༄༅། །ཡུམ་ཆེན་མོ་ཨུ་མ་དེ་མ་དང་། རྒྱལ་ཆེན་བཞི་ལ་ཕྱག་འཚལ་ལོ། །ལྷའི་བོན་
ཀུན་ལ་ཕན་ཞིང་བདེ་བའི་མཆོད་པའི་ས་ཆོག་དང་འབྱུང་བ་རིམ་བརྩེག་སྤྱི་དང་འདྲ་
བའི་སྟེང་དུ། དབུས་སུ་པདྨ་འདབ་མ་བཞི། དེའི་ཕྱི་རིམ་པདྨ་བརྒྱད། བར་འཁྱམ་སྒོ་
ཁྱུད་སྒོ་རྒྱན་དང་ལྡན་པ་བསྐྱེད་ལ། དེ་ཡང་དབུས་སུ་སྔགས་ཀྱི་ལྷ་མོ་ཡ་མུ་ན་བསྐྱེད།
པདྨ་འདབ་མ་བཞི་ལ་རྒྱལ་ཆེན་བཞི་བསྐྱེད། པདྨ་འདབ་མ་བརྒྱད་སྟེང་འོག་གཉིས་
དང་བཅུ་ལ་ཕྱོགས་སྐྱོང་བཅུ་བསྐྱེད། སྒོ་བཞི་ལ་ཐར་པའི་མ་བཞི་བསྐྱེད། དང་པོ་ཁ་
35

གསུང་རབ་སྒོ་མཛོད་རིན་པོ་ཆེའི་གླེགས་བམ། 147
ན་སྙན་གསན་དབབ་སྟེ་འདི་སྐད་དོ། །
ཨཱོྃ་གཞའ་ཚོན་བྲི་ལེགས་ཡོངས་སུ་བཀོད་འདྲ་བའི། ཕོ་བྲང་ཡིད་འོང་ལྷའི་གཞལ་
ཡས་འདིར། ཐུབ་བྱེད་སྔགས་ཀྱི་ལྷ་མོ་ཡ་མུ་ལ། གཏུམ་ཆེན་དོམ་ནག་བསྣོལ་པའི་
བདན་འབུལ་གྱིས།
བདན་མཆོག་དམ་པ་འདི་ལ་སྤྱན་གཟིགས་ལ། འགྲོ་བའི་དོན་དུ་
སྤྱན་འདྲེན་སྙན་མ་སྲ། ཕྱོགས་བཞི་རྒྱལ་པོ་བཞི་རྣམས་ལ། རིན་ཆེན་རྟ་བཞིའི་བདན་
འབུལ་གྱིས། བདན་མཆོག་དམ་པ་འདི་ལ་སྤྱན་གཟིགས་ལ། འགྲོ་བའི་དོན་དུ་སྤྱན་
འདྲེན་སྙན་མ་སྲ། ཕྱི་འཁོར་ཕྱོགས་སྐྱོང་བཅུ་རྣམས་ལ། ཉི་ཟླ་པདྨའི་བདན་འབུལ་
གྱིས། བདན་མཆོག་དམ་པ་འདི་ལ་སྤྱན་གཟིགས་ལ། འགྲོ་བའི་དོན་དུ་སྤྱན་འདྲེན་
སྙན་མ་སྲ། ཕྱོགས་བཞི་སྒོ་བ་བཞི་རྣམས་ལ། མེ་ཆུ་ས་རླུང་བཞིའི་བདན་འབུལ་གྱིས།
བདན་མཆོག་དམ་པ་འདི་ལ་སྤྱན་གཟིགས་ལ། འགྲོ་བའི་དོན་དུ་སྤྱན་འདྲེན་སྙན་མ་
སྲ། ཨཱོྃ་མ་མ་མུ་ཧ་ར་ཧྲིལ་ཏྲམ། ཝེར་རོ་བིང་ང་སལ་ལེ་ཏྲམ། ཕ་མ་སད་ན་ཝེར་གོ་
སྨི་མ་ཆུ་ཏྲམ། མ་མ་སལེ་འོད་དེ་ཏྲམ་སྭཧཱ། ཅེས་བརྗོད་པས་དབྱིངས་ནས་བཞུགས་
པར་བསམ་མོ། །
དེ་ནས་སྤྱན་དྲངས་པ་ནི། ཨཱོྃ་གཞའ་ཚོན་བྲི་ལེགས་ཡོངས་སུ་བཀོད་འདྲ་བའི།
ཕོ་བྲང་ཡིད་འོང་ལྷའི་གཞལ་ཡས་འདིར། དུག་གསུམ་ནད་རྣམས་དབྱིངས་སུ་
ཞི་མཛད་མ། སྔགས་ཀྱི་ལྷ་མོ་ཆེན་མོ་ཡ་མུ་ན། རང་བཞིན་གྲུབ་པ་གཤེན་གྱི་ཕོ་
བྲང་ནས། གཟུགས་བརྙན་རྣམ་པར་དག་པའི་ཕོ་བྲང་དཀྱིལ་འཁོར་འདིར། སྤྱན་
འདྲེན་འཁོར་དང་བཅས་ཏེ་གཤེགས་སུ་གསོལ། དྲི་ཟ་གནོད་སྦྱིན་ཀླུ་དབང་
གཤིན་རྗེ་རྣམས། འདུལ་ཞིང་འཇིག་རྟེན་སྐྱོང་མཛད་རྒྱལ་ཆེན་བཞི། རང་
བཞིན་གྲུབ་པ་གཤེན་གྱི་ཕོ་བྲང་ནས། གཟུགས་བརྙན་དག་པའི་ཕོ་བྲང་དཀྱིལ་
འཁོར་འདིར། སྤྱན་འདྲེན་འཁོར་དང་བཅས་ཏེ་གཤེགས་སུ་གསོལ། ཕྱོགས་
36

གཡུང་དྲུང་སྡེ་ལྔ།
བཞི་མཚམས་བརྒྱད་སྟེང་འོག་གདོན་རྣམས་འདུལ། དབྱིངས་ལ་བཞེངས་ནས་
བསྟན་སྲུང་སྤྲུལ་པའི་སྐུ། ཕྱོགས་སྐྱོང་བཅུ་པོ་འཁོར་དང་བཅས་པ་ཡང་། རང་
བཞིན་གྲུབ་པ་གཤེན་གྱི་ཕོ་བྲང་ནས།
གཟུགས་བརྙན་དག་པའི་ཕོ་བྲང་དཀྱིལ་
འཁོར་འདིར། སྤྱན་འདྲེན་འཁོར་དང་བཅས་ཏེ་གཤེགས་སུ་གསོལ། བདུད་བཞི་
འདུལ་ཞིང་ཐར་པའི་སྒོ་འབྱེད་པ། འགྲོ་བ་ཐར་པ་འདྲེན་པའི་སྒོ་མ་བཞི། རང་
བཞིན་གྲུབ་པ་གཤེན་གྱི་ཕོ་བྲང་ནས། གཟུགས་བརྙན་དག་པའི་ཕོ་བྲང་དཀྱིལ་
འཁོར་འདིར། སྤྱན་འདྲེན་འཁོར་དང་བཅས་ཏེ་གཤེགས་སུ་གསོལ། བསྭོ་ཨཱོྃ་ཡ་
མུ་ན། མུ་རུ་ནི་ཛ་ལ་ནི་སྭཧཱ། ཕྱག་རྒྱ་ནི་བདུད་འདུལ་ས་གནོན་དུ་བྱའོ། །ལྷ་
མོ་ཡ་མུ་ནའི་སྔགས་སོ། །བསྭོ་ཨཱོྃ་ཝེར་རོ་ནི། ཀ་ཏ་ནི་ཝེར་བྃ་སྭཧཱ། ཕྱག་རྒྱ་ནི་
སྟ་མོ་ཕྱར་བའི་ཚུལ་དུ་བྱའོ། །རྒྱལ་པོ་ཆེན་པོ་ཤེལ་དཀར་འོད་ཀྱི་སྔགས་སོ། །
བསྭོ་ཨཱོྃ་ཝེར་རོ་ནི་ཀ་ཡུ་རི་ཝེར་བྃ་སྭཧཱ། ཕྱག་རྒྱ་ནི་ཞགས་པ་བསྡོག་པའི་ཚུལ་དུ་བྱའོ།
རྒྱལ་པོ་ཆེན་པོ་ནམ་མཁའ་སྣང་གིས་སྔགས་སོ། །བསྭོ་ཨཱོྃ་ཝེར་རོ་ཀ་སྨ་རི་ན་བྃ་སྭཧཱ།
ཕྱག་རྒྱ་ནི་རྒྱལ་མཚན་ཕྱར་བའི་ཚུལ་དུ་བྱའོ། །རྒྱལ་པོ་ཆེན་པོ་འོད་དཀར་འཛིན་གྱི་
སྔགས་སོ། །བསྭོ་ཨཱོྃ་ཝེར་རོ་ནི་ཀ་ཧི་རི་ཝེར་བྃ་སྭཧཱ། ཕྱག་རྒྱ་ནི་བེ་ཅོན་འཛིན་པའི་
ཚུལ་དུ་བྱའོ། །རྒྱལ་པོ་ཆེན་པོ་འཛིན་གྱི་བདག་གི་སྔགས་སོ། །བསྭོ་ཨཱོྃ་སད་ཝེར་རྦ་ན་
ས་ལུ་ཧེ་སྭཧཱ། ཕྱག་རྒྱ་ནི་ས་ནོན་པའི་ཚུལ་དུ་བྱའོ། །སྟེང་ཕྱོགས་སྐྱོང་བའི་སྔགས་སོ། །
ཨཱོྃ་སད་ཝེར་ན་བརྟེན་ཞི་ཡེ་སྭཧཱ། ཕྱག་རྒྱ་ནི་ཀུན་བསྐྱེད་པའི་ཚུལ་དུ་བྱའོ། །འོག་
ཕྱོགས་སྐྱོང་བའི་སྔགས་སོ། །ཨཱོྃ་སད་ཝེར་ཕྱོད་ཕུར་ལྷམ་ལྷམ་སྭཧཱ། ལག་པ་གཡས་པ་
ཐལ་མོ་སྦྱར་ཏེ། ཤར་ཕྱོགས་སྐྱོང་བའི་སྔགས་སོ། །ཨཱོྃ་མ་ར་ཡ་ལྷན་ནེ་འོད་སྭཧཱ། ཕྱག་
རྒྱ་ནི་ཁུ་ཚུར་ཐེབ་ཆུང་བསྒྲེང་པའོ། །བྱང་ཕྱོགས་སྐྱོང་བའི་སྔགས་སོ། །ཨཱོྃ་མུར་ཟང་
ན་ག་ར་ཙ་སྭཧཱ། ཕྱག་རྒྱ་ནི་ཁུ་ཚུར་བཅང་སྟེ་མཛུབ་མོ་སྦྲེང་པ་སྟེ། ནུབ་ཕྱོགས་སྐྱོང་
37

གསུང་རབ་སྒོ་མཛོད་རིན་པོ་ཆེའི་གླེགས་བམ། 147
བའི་སྔགས་སོ། །ཨཱོྃ་གེ་གར་པྲ་མ་ཙ་ཞི་བ་ལྷན་སྭཧཱ། ཕྱག་རྒྱ་ནི་སྐྱབ་སྦྱིན་དུ་བྱ་སྟེ། ལྷོ་
ཕྱོགས་སྐྱོང་བའི་སྔགས་སོ། །ཨཱོྃ་ཁེ་ཀར་ཝེར་ཞི་ལི་ལི་སྭཧཱ། ཕྱག་རྒྱ་ནི་ལག་པའི་འཐེབ་
མཛུབ་སྤྲད་ལ་ཟླུམ་པོ་བྱེད་སྟེ། བྱང་ནུབ་སྐྱོང་བའི་སྔགས་སོ། །ཨཱོྃ་རག་ཤ་དུ་ལུ་དུ་ལུ་
སྭཧཱ། ཕྱག་རྒྱ་ནི་སེ་མོ་བསྐུམ་ལ་མདུང་འཛིན་པའི་ཚུལ་དུ་བྱ་སྟེ། ལྷོ་ནུབ་སྐྱོང་བའི་
སྔགས་སོ། །ཨཱོྃ་སླ་ཞི་ནི་ཏེ་ས་ར་བརྟན་སྭཧཱ། ཕྱག་རྒྱ་ཐལ་མོ་ཁོང་སྟོང་དུ་བྱ་སྟེ། ལྷོ་
ཤར་སྐྱོང་བའི་སྔགས་སོ། །དེ་རྣམས་ཕྱོགས་སྐྱོང་བཅུ་པོའི་སྔགས་དང་ཕྱག་རྒྱའོ། །དེ་
ནས་སྒོ་མ་བཞིའི་སྔགས་དང་ཕྱག་རྒྱ་ལ། ཨཱོྃ་མ་མ་ནི་ཨ་ཐར་པ་ཏེ་ཀ་འདུ་སྭཧཱ། ཕྱག་
རྒྱ་ནི་ལྕགས་ཀྱུའི་ཚུལ་དུ་བྱའོ། །ཤར་ཕྱོགས་སྒོ་མའི་སྔགས་སོ། །ཨཱོྃ་མ་མ་ནི་ཀློང་ཐར་
པ་འདུ་སྭཧཱ། ཕྱག་རྒྱ་ནི་གཤང་བསྐྲོལ་བའི་ཚུལ་དུ་བྱ། བྱང་ཕྱོགས་སྒོ་མའི་སྔགས་སོ། །
ཨཱོྃ་མ་མ་ནི་ཐར་པ་ར་འདུ་སྭཧཱ། ཕྱག་རྒྱ་ནི་ཁུ་ཚུར་བཅང་ནས་བརྩེག་སྟེ་ཞགས་པའི་
ཚུལ་དུ་བྱའོ། །ནུབ་ཀྱི་སྒོ་མའི་སྔགས་སོ། །ཨཱོྃ་མ་མ་ནི་ཨ་ཐར་པ་དད་ནེ་འདུ་སྭཧཱ།
ཕྱག་རྒྱ་ནི་ལྕགས་སྒྲོག་གིས་ཚུལ་ཏེ། ལྷོའི་སྒོ་མའི་སྔགས་སོ། །དེ་རྣམས་ལྷ་མོ་རྣམས་
ཀྱི་ཕྱག་རྒྱ་སྟེ། ཕྱག་རྒྱ་བཅའ་ཞིང་སྔགས་བརྗོད་པས། གཞལ་ཡས་ཁང་འཁོར་ཡུག་
དུ་བྱོན་པར་བསམ་མོ། །དེ་ནས་བདན་འབུལ་ཏེ།
ཨཱོྃ་ཕོ་བྲང་ཡིད་འོང་ལྷའི་གཞལ་ཡས་འདི། སྔགས་ཀྱི་ལྷ་མོ་ཡ་མུ་ལ། གཏུམ་
ཆེན་དོམ་ནག་བསྣོལ་བའི་བདན་འབུལ་ལོ། །ཕྱོགས་བཞི་རྒྱལ་པོ་བཞི་རྣམས་ལ།
ཅང་ཤེས་རྟའི་བདན་འབུལ་ལོ། །ཕྱོགས་སྐྱོང་ཆེན་པོ་བཅུ་རྣམས་ལ། ཉི་ཟླ་པདྨའི་
བདན་འབུལ་ལོ། །སྤྲུལ་པའི་སྒོ་མ་བཞི་རྣམས་ལ། འབྱུང་བ་བཞིའི་བདན་འབུལ་
ལོ། །བདན་མཆོག་དམ་པ་འདི་ལ་ཐུགས་དགོངས་ལ། འགྲོ་བའི་དོན་དུ་སྤྱན་འདྲེན་
གཤེགས་སུ་གསོལ། ཨཱོྃ་ཨ་ཧཱུྃ་ཡཾ་རཾ་མཾ་ཁཾ་བྲྀ་སྤྱི་ཏི་ཀར་མ་ལ་ཧོ། ཞེས་པས་སྤྱན་
དྲངས་སོ། །དེ་ནས་གཞལ་ཡས་ནང་དུ་སྤྱན་དྲངས་པ་ནི། ཨཱོྃ་ཕོ་བྲང་ཡིད་འོང་ལྷའི་
38

གཡུང་དྲུང་སྡེ་ལྔ།
གཞལ་ཡས་འདིར། དུས་གསུམ་བདེར་གཤེགས་གཙོ་འཁོར་བཅས་པ་རྣམས། འགྲོ་
བ་མ་ལུས་བདེ་ལ་བཀོད་སླད་དུ། ཅི་བདེར་གནས་འདིར་སྤྱན་འདྲེན་གཤེགས་སུ་
གསོལ། ཞེས་ནང་དུ་སྤྱན་དྲངས་སོ། །དེ་ནས་ནང་བཞུགས་སུ་གསོལ་ཏེ། ཨཱོྃ་གཞའ་
ཚོན་བྲི་ལེགས་ཡོངས་སུ་བཀོད་འདྲ་བའི། ཕོ་བྲང་ཡིད་འོང་ལྷའི་གཞལ་ཡས་འདིར།
རབ་དད་སྟོང་གསུམ་ཙམ་
རིན་ཆེན་མཛེས་པའི་རྒྱན་དང་མེ་ཏོག་ལ་སོགས་པ།
དུ་དམིགས་ནས་ནི། བཞུགས་པར་ཞུ་གསོལ་དགྱེས་པར་བརྟན་པ་ནི། ཡིད་ཀྱིས་
དམིགས་ཤིང་སྤྲུལ་པའི་གནས་འདི་རུ། ཐུགས་རྗེ་བྱིན་གྱིས་རློབས་ལ་བཞུགས་སུ་
གསོལ། ཨ་མ་པ་མ་དེ་ཨེ་མ་ཧོ། རུ་པ་ཡེ་དེ་ཡེ་སྭཧཱ། ཞེས་བྱ་ཞིང་མེ་ཏོག་གཏོར་ཞིང་
བདན་ལ་བཞུགས་པར་བསམ་མོ། །དེ་ནས་དགྱེས་པ་བསྐྱེད་སྟེ།
ཨཱོྃ་གཞའ་ཚོན་བྲི་ལེགས་ཡོངས་སུ་བཀོད་འདྲ་བའི། ཕོ་བྲང་ཡིད་འོང་ལྷའི་གཞལ་
ཡས་འདིར། བླ་མེད་མཆོད་པ་སྤྲིན་གྱི་རྒྱན་འབུལ་བ། རྣམ་དག་མུ་ཏིག་རིན་ཆེན་
གསེར་དང་གཡུ། དུང་དང་མེན་ཤེལ་བྱུ་རུ་ཟངས་དང་ལྕགས། རིན་ཆེན་གཏེར་
སོགས་མཆོད་སྦྱིན་སྣ་ཚོགས་པ། དངོས་སུ་འབྱོར་དང་ཡིད་ཀྱིས་རབ་སྤྲུལ་ཏེ། སྣང་
སྲིད་གཏེར་དུ་དམིགས་ནས་འབུལ་ལགས་ཀྱིས། དགྱེས་པའི་ཚུལ་གྱིས་ཞལ་གྱིས་
འཛུམ་ཕྱུང་ལ། ཐུགས་རྗེ་བྱིན་གྱིས་བརློབ་ལ་བཞེས་སུ་གསོལ། ཨཱོྃ་ནེ་ར་དེ་ཏེ་ཡེ་སྭཧཱ།
དེ་ནས་ཕྱག་འཚལ་བ་ནི། བདུད་ཀྱི་དཔུང་འཇོམ་ནད་ཀྱི་རྐྱེན་བཟློག་ཅིང་། ཚེ་དབང་
སྐྱོབ་ཅིང་འགྲོ་དོན་མཐར་ཕྱིན་མ། ལྷ་མོ་ཡ་མུ་ནའི་སྐུ་ལ་ཕྱག་འཚལ་ལོ། །དྲི་ཟ་འདུལ་
མཛད་ཤར་གྱི་གླིང་སྐྱོང་བ། ཤར་ཕྱོགས་རྒྱལ་པོ་ཤེལ་དཀར་འོད་ལ་ཕྱག་འཚལ་ལོ། །
བྱང་ཕྱོགས་སྐྱོང་ཞིང་བདུད་དང་གནོད་སྦྱིན་འདུལ། བྱང་ཕྱོགས་འཛིན་གྱི་བདག་
ལ་ཕྱག་འཚལ་ལོ། །ཀླུ་དབང་འདུལ་ཞིང་ནུབ་ཀྱི་གླིང་སྐྱོང་པ། རྒྱལ་པོ་འོད་དཀར་
འཛིན་གྱི་སྐུ་ལ་ཕྱག་འཚལ་ལོ། །ལྷོ་ཕྱོགས་སྐྱོང་ཞིང་གཤིན་རྗེ་ཚར་གཅོད་པ། རྒྱལ་པོ་
39

གསུང་རབ་སྒོ་མཛོད་རིན་པོ་ཆེའི་གླེགས་བམ། 147
ནམ་དཀར་སྣང་བའི་སྐུ་ལ་ཕྱག་འཚལ་ལོ། །སྟེང་འོག་ཕྱོགས་མཚམས་སོ་སོའི་བདུད་
འདུལ་བ། ཕྱོགས་སྐྱོང་ཆེན་པོ་བཅུ་ལ་ཕྱག་འཚལ་ལོ། །འགྲོ་བ་རིགས་དྲུག་ཐར་པ་
དྲངས་མཛད་མ། སྤྲུལ་པའི་སྒོ་མ་བཞི་ལ་ཕྱག་འཚལ་ལོ། །དེ་ནས་སྡིག་པ་བཤགས་
ཏེ། སྤྱི་དང་མཐུན་ནོ། །དེ་ནས་མཆོད་པ་རྣམ་ལྔ་འབུལ་ཏེ་སྤྱི་དང་མཐུན། དེ་ནས་
སྐུ་བསྟོད་ཞིང་མཆོད་པ་འབུལ་ཏེ། རྩི་སྨན་དང་འོ་མ་སྦྲིན་ཞིང། གཤང་བསྐྲོལ་ཞིང་
འདི་སྐད་དོ། །
ནས།
ཨཱོྃ་ཕོ་བྲང་ཡིད་འོང་ལྷའི་གཞལ་ཡས་འདིར། དབུས་ཕྱོགས་པདྨའི་བདན་སྟེང་
གཏུམ་ཆེན་དོམ་ནག་བསྣོལ་བའི་ཁྲི་སྟེང་དུ། ཉི་ཟླ་པདྨ་འོད་ཀྱི་བདན་སྟེང་
ནས། ཐུབ་བྱེད་སྔགས་ཀྱི་ལྷ་མོ་ཡ་མུ་ན། ཞལ་གཅིག་ཕྱག་བཞི་སྐུ་མདོག་མཐིང༌།
སྙན་ཆ་མགུར་ཆུ་གསེར་གྱི་ཆོ་ལོ་རིས། རིན་ཆེན་གསེར་གྱི་ཐོར་ཙུགས་འོད་དུ་འབར།
གཡས་ཀྱི་དང་པོ་སྔགས་ཀྱི་ཉུངས་ཀར་བྲིམ། གཡས་ཀྱི་འོག་མ་སྐྱབ་སྦྱིན་ཀུན་ལ་
སྐྱབ། གཡོན་གྱི་དང་པོ་བགྲང་བའི་ཕྲེང་བ་འཛིན། གཡོན་གྱི་འོག་མ་སྨན་གྱི་བུམ་
པ་བསྣམས། ཐུགས་ཀྱི་དགོངས་པས་འགྲོ་བ་ཀུན་ལ་ཁྱབ། ཞལ་གྱི་སྔགས་ཀྱིས་དུག་
ལྔའི་དགྲ་བགེགས་འདུལ། སྐུའི་འོད་ཀྱིས་ཕྱོགས་བཅུའི་གནོད་བྱེད་འདུལ། སྐུ་གསུམ་
དོན་དང་ལྡན་པའི་ལྷ་མོ་ལ། ཕྱག་འཚལ་སྐུ་བསྟོད་མཆོད་པ་འབུལ། ཡུམ་ཆེན་དེའི་
བཀའ་འཁོར་ནི། ཕྱོགས་བཞི་སྐྱོང་བའི་རྒྱལ་པོ་སྟེ། ཤར་ཕྱོགས་པདྨའི་བདན་སྟེང་
ནས། རྒྱལ་པོ་ཆེན་པོ་ཤེལ་དཀར་འོད། དབུ་ལ་ཤེལ་གྱི་ཐོར་ཙུགས་ཅན། ཅང་ཤེས་
རྟའི་ཁྲི་ལ་བཞུགས། ཕྱག་མཚན་ལྕགས་ཀྱི་སྟ་མོ་བསྣམས། འཁོར་ཡང་དྲི་ཟ་ཚོགས་
ཀྱིས་བསྐོར། དྲི་ཟ་འབུམ་གྱི་ཁ་གནོན་ཅིང་། ཤར་ཕྱོགས་གནམ་སའི་མངའ་མཛད་པ།
དེ་ལ་ཕྱག་འཚལ་མཆོད་པ་འབུལ། བྱང་ཕྱོགས་པདྨའི་བདན་སྟེང་ནས། རྒྱལ་པོ་ཆེན་
པོ་ནམ་ཀར་སྣང་། སྐུ་མདོག་ལྗང་ཁུ་འོད་ཟེར་འབར། དབུ་ལ་གཡུའི་ཐོར་ཙུགས་
40

གཡུང་དྲུང་སྡེ་ལྔ།
ཅན། ཅང་ཤེས་རྟའི་ཁྲི་ལ་བཞུགས། ཕྱག་ན་སྤྲུལ་པའི་ཞགས་པ་བསྣམས། འཁོར་
ཡང་གནོད་སྦྱིན་ཚོགས་ཀྱིས་བསྐོར། གནོད་སྦྱིན་འབུམ་གྱི་ཁ་གནོན་ཅིག །བྱང་
ཕྱོགས་གནམ་སའི་མངའ་མཛད་པ། དེ་ལ་ཕྱག་འཚལ་མཆོད་པ་འབུལ། ནུབ་ཕྱོགས་
པདྨའི་གདན་སྟེང་ན། རྒྱལ་པོ་ཆེན་པོ་འོད་དཀར་འཛིན། སྐུ་མདོག་དམར་པོ་རྒྱན་
དང་ཆས། དབུ་ལ་བྱི་རུའི་ཐོད་ཙུགས་ཅན། ཅང་ཤེས་རྟའི་ཁྲི་ལ་བཞུགས། ཕྱག་ན་
ཆུ་སྲིན་རྒྱལ་མཚན་བསྣམས། འཁོར་ཡང་ཀླུ་དབང་ཚོགས་ཀྱིས་བསྐོར། ཀླུ་དབང་
འབུམ་གྱི་ཁ་གནོན་ཅིག །ནུབ་ཕྱོགས་གནམ་སའི་མངའ་མཛད་པ། དེ་ལ་ཕྱག་འཚལ་
མཆོད་པ་འབུལ། ལྷོ་ཕྱོགས་པདྨའི་བདན་སྟེང་ན། རྒྱལ་པོ་ཆེན་པོ་འཛིན་གྱི་བདག །
སྐུ་མདོག་སྔོན་པོ་རྒྱན་དང་ཆས། དབུ་ལ་མུ་མེན་ཐོར་ཙུགས་ཅན། ཅང་ཤེས་རྟའི་
ཁྲི་ལ་བཞུགས། ཕྱག་ན་ལྕགས་ཀྱི་བེ་ཅོན་བསྣམས། འཁོར་ཡང་གཤིན་རྗེའི་ཚོགས་
ཀྱིས་བསྐོར། གཤིན་རྗེ་འབུམ་གྱི་ཁ་གནོན་ཅིག །ལྷོ་ཕྱོགས་གནམ་སའི་མངའ་མཛད་
པ། དེ་ལ་ཕྱག་འཚལ་མཆོད་པ་འབུལ། དཀྱིལ་འཁོར་དེའི་ཕྱི་རིམ་ནས། སྣ་ཚོགས་
པདྨའི་བདན་སྟེང་ནས། སྟེང་འོག་ཕྱོགས་མཚམས་སྐྱོང་བ་བཅུ། འཇིག་རྟེན་སྟེང་
ཕྱོགས་སྐྱོང་བ་ནི། ལྷའི་བུ་ཉི་མའི་འཁོར་ལོ་ནི། སྐུ་མདོག་སེར་ལ་འོད་ཟེར་